Mazwi anoti Chironzo Chepfungwa kana Ronzapfungwa ari kushandiswa kuturikira chinonzi psychology kuEnglish. Uronzapfungwa chidzidzo chitarira zvepfungwa uye maitiro evanhu. Chidzidzo ichi chinotsvaka kunzwisisa munhu ari ega, munhu pakati pevamwe uye mapoka evanhu chichishandisa zvirevo zvakatarwa uye mhaka dzakadudzika. Ana chidurapfungwa vanoedza kunzwisisa mashandiro emurangariro wemunhu uye maitiro ake pakati penzanga yevanhu. Panguva imwe vanenge vachiedza kubatanidza zviri kuitika mumuviri uye tsandura dzeduramhenyu dzinobata mashandisirwo eruzivo nemaitiro emunhu.